கேள்வி: நஜீப் ரசாக் - சர்ச்சைகள் பற்றி நீங்கள் என்ன அறிந்துள்ளீர்கள்?
பதில்: ஒரே மலேசியா மேம்பாட்டு நிறுவனம் (1MDB) எனப்படும் முதலீட்டு நிறுவனத்தை 2009-ஆம் ஆண்டு தொடங்கி வைத்தார். மலேசியர்கள் சராசரி வருமானத்தை மேம்படுத்தும் நோக்கத்தில் இந்த நிறுவனம் தொடங்கப்பட்டது. இருப்பினும் 2016 வரை உலக வரலாற்றில் ஏற்பட்ட மிக மோசமான நிதி மோசடிக்கு இந்த ஒரே மலேசியா மேம்பாட்டு நிறுவனம் வழிவகுத்தது. 2009-ஆம் ஆண்டில் இருந்து ஆறு ஆண்டுகளில் இந்த ஒரே மலேசியா மேம்பாட்டு நிறுவனம் நிறுவனம் 42 பில்லியன் ரிங்கிட் கடன்சுமைக்கு ஆளானது. 2 சூலை 2015-இல் தி வால் ஸ்ட்ரீட் ஜர்னல் ''(The Wall Street Journal)'' ரிங்கிட். 2.672 பில்லியன் ஒரே மலேசியா மேம்பாட்டு நிறுவனம் கணக்கில் இருந்து நஜிப்பின் சொந்த வங்கிக் கணக்கிற்கு மாற்றப்பட்டதாகச் செய்தி வெளியிட்டது. இந்தச் செய்தியை வெளியிட்டதிற்காக தி வால் ஸ்ட்ரீட் ஜர்னல் மீது வழக்கு தொடுக்கப் போவதாக நஜிப் அறிவித்தார். இருந்த பொழுதும் இதுவரை நஜிப் அப்படி எந்த ஒரு வழக்கையும் பதிவு செய்யவில்லை. தொடக்கத்தில் தன் வங்கிக் கணக்கில் இந்தப் பணம் செலுத்தப் பட்டதை மறுத்த போதும்; பின்னர் இந்தப் பணம் தமக்கு அரபு அரசக் குடும்பத்தினரால் பரிசாகக் கொடுக்கப் பட்டதாக அறிவித்தார்.